

* + - 1. **Информације** о насиљу, злостављању и занемаривању од ученика прикупља, по правилу, психолог, педагог, односно друго задужено лице у установи - одељењски старешина, учитељ или члан тима за заштиту. **Изјаву** о насиљу, злостављању и занемаривању ученик даје директору у присуству психолога или педагога и родитеља, осим ако је родитељ спречен да присуствује.
			2. **Заустављање насиља**, злостављања и смиривање учесника је **обавеза свих запослених у установи**, а нарочито најближег присутног запосленог и дежурног наставника, односно учитеља да одлучно прекине све активности, раздвоји и смири учеснике у акту насиља. У случају да запослени процени да је сукоб високо ризичан и да не може сам да га заустави, одмах ће тражити помоћ радника школског обезбеђења или школског полицајца;
			3. **Одељенски старешина и/или стручни сарадник**(психолог или педагог) ће обавити разговоре са сукобљеним ученицима**.** Ако се ради о насиљу које је учинила одрасла особа у разговору мора учествовати стручни сарадник и/или директор школе. У озбиљнијим случајевима насиља разговор обавља ЦЗС, полиција.
			4. **Одељенски старешина** о догађају информише родитеље ученика **а разговор са родитељима обавља самостално и/или заједно са стручним сарадником.**
			5. Заштитне мере планира и спроводи **одељенски старешина** у сарадњи са **стручном службом** и **Тимом за заштиту деце** од насиља злостављања и занемаривања а сви наведени прате ефекте и евалуирају ефикаснох предузетих мера.
			6. **Одељењски старешина**, односно учитељ бележи насиље на првом нивоу; прати и процењује делотворност предузетих мера и активности; подноси извештај тиму за заштиту, у складу са динамиком предвиђеном програмом заштите. О случајевима који захтевају укључивање **тима за заштиту** (други и трећи ниво) документацију (службене белешке и сви други облици евидентирања података о лицу, догађају, предузетим радњама и др.) води, чува и анализира за потребе установе **психолог или педагог**, а изузетно, други члан тима за заштиту кога је одредио директор.
			7. **Директор школе** или **лице које је директор овластио** за комуникацију са другим службама или медијима.